Константин Величков
Час за училище

chitanka.info

Хайде, хайде, дойде време,

тук не трябва да стоим,

всеки книгите да вземе,

на школото да вървим.

Веч учителят ни чака

и ще се разсърди нам,

ако с книга, с перо, с плака

скоричко не стигнем там.

Хайде, хайде на школото,

дете миличко, търчи,

там седни си на местото

и урока си учи.

Не губи ти свойто време

и по пътя се не май;

похвала ще да приеме,

който си урока знай.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.